open-index/open-wikipedia-markdown huggingface dataset:
სასაქონლო-მატერიალური ფასეულობის (მარაგის) აღრიცხვა

**სასაქონლო-მატერიალური ფასეულობის (მარაგის) აღრიცხვა** - საწარმოს ეკონომიკური საქმიანობის პროცესში მის ფლობაში არსებული მარაგების გამოყენების შედეგად სახის ცვლილებაა. რადგანც მარაგები დროის მოკლე მონაკვეთში ინარჩუნებს თავის სახეს, მათ მოკლევადიან აქტივებად აღიარებენ.

## ბასს 2
**ბასს 2**-ის მიხედვით, 

ისეთი აქტივები, როგორებიცაა: მიწა, შენობა, სატრანსპორტო საშუალება და სხვა, თუ საწარმოსთვის არის ყიდვა-გაყიდვის საგანი, მაშინ მათი აღიარება ხდება, როგორც სასაქონლო-მატერიალური მარაგის.

**ბასს 2**-ის განმარტებით:

ხოლო

სასაქონლო-მატერიალური ფასეულობების თვითღირებულება მოიცავს:

**სასაქონლო-მატერიალური ფასეულობების შეძენისას მასთან დაკავშირებული სავაჭრო ფასდათმობა და სავაჭრო დანამატი არ ჩაირთვება შეძენის დანახარჯების გაანგარიშებაში.**

## სასაქონლო-მატერიალური ფასეულობების კლასიფიკაცია
სასაქონლო-მატერიალური ფასეულობები იყოფა ორ ჯგუფად: საწარმოო მარაგი და სასაქონლო მარაგი.
* **საწარმოო მარაგი** არის საწარმოს მიერ ნაყიდი ან დამოუკიდებლად დამზადებული ნაწარმი, რომელიც ასევე განკუთვნილია გასაყიდად. იგი მოიცავს: 

ა) ნედლეული და ძირითადი მასალები (1620).

ბ) ნახევარფაბრიკატები.

გ) დამხმარე მასალები.

დ) სათბობი.

ე) სათადარიგო ნაწილები.

ვ) ტარა.

ზ) ნარჩენები.

თ) დაუმთავრებელი წარმოება (1630).

* **სასაქონლო მარაგში** იგულისხმება საქონელი და მზა პროდუქცია.
**საქონელი** (1610) - ისეთი სასაქონლო-მატერიალური ფასეულობაა, რომელიც შეძენილია გასაყიდად.

**მზა პროდუქცია** (1640) - ისეთი მატერიალური ფასეულობაა, რომელმაც გაიარა დამუშავების ყველა სტადია, შეესაბამება დადგენილ სტანდარტებს ან ტექნიკურ პირობებს, მიღებულია ტექნიკური კონტროლის მიერ და გამზადებულია სარეალიზაციოდ.

## ბუღალტრული გატარებები
ბუღალტრულ აღრიცხვაში გამოიყენება სასაქონლო მატერიალური ფასეულობების აღრიცხვის ორი მეთდი:
* უწყვეტი მეთოდი - სასაქონლო-მატერიალური ფასეულობის თითოეული მოძრაობა მკაცრად აღირიცხება.
* პერიოდული მეთოდი - სასაქონლო-მატერიალური ფასეულობის ცვლილებები დგინდება ინვენტარიზაციათაშორისი სხვაობით. წარმოქმნილი სხვაობა ან კრედიტდება **7185** ან დებეტდება **7290**  სასაქონლო-მატერიალური მარაგის კორექტირების ანგარიშზე.

## სასაქონლო-მატერიალური ფასეულობის გადაფასება უწყვეტი აღრიცხვისას
წარმოების დროს როდესაც სახეზე გვაქვს უკვე წამოებული მზა პროდუქცია, იმ შემთხვევაში თუ მზა პროდუქციის გასაყიდი ფასი დაბალია მის თვითღირებულებასთან მაშინ:

* სასაქონლო-მატერიალური ფასეულობის ჩამოფასება:
:**დ. 8290** - სხვა არასაოპერაციო ხარჯები
::**კ. 1600** - სასაქონლო-მატერიალური მარაგი
* სასაქონლო-მატერიალური ფასეულობის აფასება:
:**დ. 1600** - სასაქონლო-მატერიალური მარაგი
::**კ. 8190** - სხვა არასაოპერაციო შემოსავალი

## იხილეთ აგრეთვე
* სასაქონლო-მატერიალური ფასეულობების თვითღირებულების განსაზღვრის მეთოდები

## ლიტერატურა
* "მთავარი ბუღალტერი". №1, 2007 წ.  
* "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ.
* "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008

კატეგორია:საბუღალტრო აღრიცხვა
Microsoft Cortana

**Microsoft Cortana** (მაიკროსოფტ კორტანა) — ხელოვნური ინტელექტის მქონე ვირტუალური ხმოვანი დამხმარე Windows Phone-ზე მომუშავე სმარტფონებისთვის. Microsoft Cortana პირველად გამოჩნდა Windows Phone 8.1-ში, რომელიც უკვე მიიღეს დეველოპერებმა 2014 წლის 14 აპრილს. ასისტენტი წარმოდგენილი იყო  2014 წლის 2 აპრილს, პროგრამული უზრუნველყოფის დეველოპერების ყოველწლიურ კონფერენცია „Build“-ზე, სან-ფრანცისკოში. Microsoft Cortana-მ საკუთარი პირადი სახელი მიიღო კომპიუტერული თამაშების სერიის — Halo-ს ერთ-ერთი პერსონაჟისგან, რომლისგან მან ხმაც მიიღო (ვირტუალურ დამხმარეს თამაშში ახმოვანებს მსახიობი ჯენ ტეილორი). ამჟამად კორტანას შეუძლია საუბარი მხოლოდ 2 ენაზე: ინგლისურად და ჩინურად, თუმცა შემქმნელების თანახმად, მალე პერსონალურ ასისტენტს კიდევ სხვა მრავალ ენასა თუ დიალექტზე შეეძლება საუბარი.

## შესაძლებლობები 
მინიატიურა|Cortana-ს ლოგო.
პერსონალურ დამხმარეს გააჩნია მომხმარებლის სურვილების წინასწარ ამოცნობის საშუალება. სურვილისამებრ, თქვენ შეგიძლიათ კორტანას მისცეთ წვდომა პირად ინფორმაციასთან, როგორიცაა ელ.ფოსტა, ძიების ისტორია და ა.შ- ყველა ამ მონაცემს დამხმარე თქვენი საჭიროებების დასაკმაყოფილებლად გამოიყენებს. კორტანა სმარტფონებში ანაცვლებს სტანდარტულ საძიებო სისტემას. საჭირო მოთხოვნის მიწოდება ასისტენტისთვის თქვენ შეგიძლიათ როგორც ხმით, ისე წერილობით. საჭირო ინფორმაციის მოძიებისთვის ის გამოიყენებს Bing-ს, Foursquare-ს და მომხმარებლის პირად ფაილებს. ვირტუალური დამხმარე ასევე გამოირჩევა კარგი იუმორის გრძნობით: მას შეუძლია თქვენთან საუბრის გაბმა, თუ მოისურვებთ ის გიმღერებთ და ანეგდოტსაც მოგიყვებათ. ის წინასწარ შეგახსენებთ დაგეგმილ შეხვედრას, მეგობრის დაბადების დღეს ან სხვა მნიშვნელოვან მოვლენას. თუ თქვენი ავიარეისი გადაიდო, ან გზაზე დიდი საცობები გელოდებათ, კორტანა ამას დაუყოვნებლივ შეგატყობინებთ. კორტანას ინტერფეისს გააჩნია კონფიდენციალურობის საკმაოდ ვრცელი პარამეტრები, რაც მომხმარებელს აძლევს საშუალებას გააკონტროლოს კორტანას პირად ინფორმაციასთან წვდომა. დეველოპერების თქმით, კონტროლის ასეთი დონე არ გააჩნია არც Siri-ს და არც Google Now-ს.

მოსალოდნელია, რომ Cortana ინტეგრირებული იქნება უამრავ აპლიკაციასთან Windows Phone Store-დან, რაც დეველოპერებს ახალ შესაძლებლობებს მისცემს.

Cortana-ს ასაკობრივი შეზღუდვაც აქვს- ასისტენტის მომსახურებით ვერ ისარგებლებენ ის მომხმარებლები, რომელთა Microsoft-ანგარიშის ასაკში 13-წელზე ნაკლებია მითითებული. ასისტენტის აქტივაციისას ბავშვი მოისმენს შემდეგ შეტყობინებას: “ბოდიში, მაგრამ სანამ დაგეხმარებოდეთ, თქვენ ცოტა უნდა გაიზარდოთ„. შესაძლოა, მსგავსი შეზღუდვა უკავშრდება კორტანას ონლაინ-სერვისების სიმრავლეს, რომლებიც არაა განკუთვნილი სასკოლო ასაკის ბავშვებისათვის.

## სქოლიო 
კატეგორია:Windows Phone
დისკავერი (შატლი)

**კოსმოსური შატლი დისკავერი** (ორბიტალური აპარატის აღნიშვნით: **OV-103**) — აშშ-ის კოსმოსური სააგენტო ნასას ხმარებიდან ამოღებული ერთ-ერთი ორბიტალური აპარატი, რომელიც ნაწილი იყო ნასას კოსმოსური შატლების პროგრამისა. იგი წარმატებით ასრულებდა ოპერაციებს მისი პირველი მისიიდან, STS-41-D, მოყოლებული (30 აგვისტო, 1983) მის დაბრუნებამდე დედამიწაზე, STS-133-ის დროს (9 მარტი, 2011). *დისკავერიმ* იფრინა უფრო მეტი ვიდრე ნებისმიერმა სხვა კოსმოსურმა შატლმა, შეასრულა 39 წასმატებული მისია 27 წლის განმავლობაში.

1984 წელს *დისკავერი* გახდა მესამე ოპერირებადი ორბიტალური კოსმოსური აპარატი, *კოლუმბიასა* და *ჩელენჯერთან* ერთად, და განახორციელა თავისი საბოლოო დაჯდომა კენედის კოსმოსურ ცენტრში 2011 წლის 9 მარტს, 10:57:17 CST დროით. შატლი ახორციელებდა როგორც სამეცნიერო-კვლევით, ასევე საერთაშორისო კოსმოსური სადგურის სამონტაჟო მისიებს. *დისკავერიმ* ასევე ორბიტაზე გაუშვა ჰაბლის კოსმოსური ტელესკოპი. იგი იყო ასევე პირველი ოპერირებადი კოსმოსური შატლი, რომელიც ხმარებიდან ამოიღეს, მას მიჰყვა *ინდევორი*, ხოლო შემდგომ — *ატლანტისი*.

## რესურსები ინტერნეტში 
* 
* დაბრუნება საფრენი მისიებიდან STS-114 და STS-121 
* კოსმოსური ორბიტალური შატლი *დისკავერი* (OV-103) 
* *დისკავერის* გაშვების მოსამზადებელი სამუშაოების ფოტოები 

## სქოლიო 
კატეგორია:პილოტირებადი კოსმოსური აპარატები
კატეგორია:კოსმოსური ხომალდები
სან-ფრანცისკოს ხელშეკრულება

[მინი|250პქ|[შიგერუ იოშიდა ხელს აწერს ხელშეკრულებას.]]
**სან-ფრანცისკოს ხელშეკრულება** — ზავი ანტიჰიტლერულ კოლაიციასა და იაპონიას შორის. ხელი მოაწერეს 1951 წლის 8 სექტემბერს სან-ფრანცისკოში. ხელშეკრულებით ოფიციალურად დასრულდა მეორე მსოფლიო ომი იაპონიასთან. სსრკ-ს პოლონეთისა და ჩეხოსლოვაკიის წარმომადგენლები მონაწილეობდნენ კონფერენციაში, მაგრამ ხელშეკრულებისთვის ხელი არ მოუწერიათ. ხელშეკრულება 1952 წლის 28 აპრილს შევიდა ძალაში.

## იხილეთ აგრეთვე 
* სამშვიდობო ხელშეკრულებების სია

## სქოლიო
კატეგორია:სამშვიდობო ხელშეკრულებები
კატეგორია:XX საუკუნის სამშვიდობო ხელშეკრულებები
დენის ტიტო

მინიატიურა|დენის ტიტო – პირველი კოსმოსური ტურისტი
**დენის ენტონი ტიტო** (; დ. 8 აგვისტო 1940, კუინზი, ნიუ-იორკი) — პირველი კოსმოსური ტურისტი. იტალიური წარმოშობის ამერიკელი მეწარმე და მულტიმილიონერი.  2001 წელს იგი გახდა მსოფლიოში პირველი კოსმოსური ტურისტი, რაშიც გადაიხადა 20 მლნ ამერიკული დოლარი.

## რესურსები ინტერნეტში 
* Tito the spaceman BBC web site (accessed February 2006)
* Spacefacts biography of Dennis Tito

კატეგორია:კოსმოსური ტურისტები
კატეგორია:ამერიკელი მეწარმეები
კატეგორია:დაბადებული 1940
კატეგორია:დაბადებული 8 აგვისტო
კატეგორია:ცოცხალი ადამიანები
Supernatural (სანტანას ალბომი)

***Supernatural*** — ლათინოამერიკული როკ-ჯგუფ სანტანას მე-17 სტუდიური ალბომი, გამოცემული 1999 წელს. მან მიიღო 15 გზის პლატინა აშშ-ში და რვა გრემის ჯილდო, ისევე, როგორც სამი ლათინური გრემის ჯილდო, მათ შორის - წლის ჩანაწერისთვის.

*Supernatural* მსოფლიო ჰიტად იქცა, გაიყიდა რა 30 მილიონზე მეტი ასლის ოდენობით. ეს არის სანტანას ყველაზე წარმატებული ალბომი, მოხვედრილი ათი ქვეყნის ჩარტის პირველ პოზიციაზე, მათ შორის - აშშ-ში. იგი აგრეთვე წარმოადგენს როკ-ენ-როლის დიდების დარბაზში გამოცემამდე შეყვანილი რომელიმე შემსრულებლის მიერ ორიგინალური მასალით წარმოდგენილ ყველაზე გაყიდვად ალბომს.

*Supernatural* *Billboard* 200-ის ჩარტში გამოსვლის შემდეგ, 1999 წლის 3 ივლისს მე-19 პოზიციაზე მოხვდა, მაგრამ 18 კვირის შემდეგ, 30 ოქტომბერს, გადაინაცვლა პირველ პოზიციაზე, სადაც 12 კვირით დარჩა.

ალბომში შეტანილია ჰიტ-სინგლი „Smooth“, ჩაწერილი ჯგუფ Matchbox Twenty-ს ვოკალის რობ თომასის მონაწილეობით. სიმღერა *Billboard* Hot 100-ში 12 კვირის განმავლობაში პირველ პოზიციას იკავებდა. შემდეგი სინგლი, „Maria Maria“, ჩაწერილი The Product G&B-ის მონაწილეობით, პირველ პოზიციას 10 კვირის განმავლობაში არ თმობდა. სანტანამ და თომასმა თანამშრომლობისთვის მიიღეს სამი გრემის ჯილდო, ხოლო სანტანამ და რეპერმა Everlast-მა კიდევ ერთი ჯილდო დაიმსახურეს სიმღერისთვის Put Your Lights On. „Maria Maria“-მ ასევე მიიღო გრემი. კარლოს სანტანა იქცა პირველ ესპანურენოვან შემსრულებლად, რომელმაც წლის ჩანაწერისთვის გრემის ჯილდო მიიღო.

ჩაწერაში აგრეთვე მონაწილეობდნენ ერიკ კლეპტონი, იგლ-აი ჩერი, ლორინ ჰილი, დეივ მეთიუზი, Maná და სი-ლო გრინი.

## სიმღერების სია
;შენიშვნები
*„The Calling“-ის შემდეგ ჟღერს დამალული სიმღერა „Day of Celebration“, რომელიც იწყება 8:00-ზე.
* (*) აღნიშნავს თანაპროდიუსერს.

### Legacy Edition - დისკი 2
ალბომის ვერსია Legacy Edition გამოვიდა 2010 წლის 16 თებერვალს, ახალი რემასტერინგით. მის გარდა ალბომში შეტანილია:

#Bacalao Con Pan
#Angel Love (Come for Me)
#Rain Down on Me
#*აგრეთვე დეივ მეთიუზი და კარტერ ბოფორი
#Corazon Espinado (Spanish Dance Remix)
#*აგრეთვე Maná
#One Fine Morning (Lighthouse-ის ქავერ-ვერსია)
#Exodus/Get Up Stand Up (ბობ მარლის ქავერ-ვერსია)
#Ya Yo Me Cure
#Maria Maria (Pumpin' Dolls Club Mix)
#*Featuring The Product G&B
#Smooth (ინსტრუმენტალი)
#The Calling Jam
#*აგრეთვე ერიკ კლეპტონი
#Olympic Festival

## ჩარტები და სერტიფიცირებები
### ჩარტები
### სერტიფიცირებები 
## სქოლიო 
კატეგორია:სანტანას ალბომები
კატეგორია:1999 წლის ალბომები
კატეგორია:Arista Records-ის ალბომები
კატეგორია:ალბომები კლაივ დეივისის პროდიუსერობით
კატეგორია:ალბომები The Dust Brothers-ის პროდიუსერობით
კატეგორია:ალბომები უაიკლეფ ჟანის პროდიუსერობით
კატეგორია:ალბომები ჯერი დუპლესისის პროდიუსერობით
კატეგორია:ალბომები კეი სი პორტერის პროდიუსერობით
ლუი ანდერსონი

**ლუი ანდერსონი** (; დ. 24 მარტი, 1953, სენტ-პოლი — გ. 21 იანვარი, 2022, ლას-ვეგასი) —  ამერიკელი მსახიობი, კომიკოსი, ცნობილია თავისი ავტობიოგრაფიული ანიმაციური სერიალით „ცხოვრება ლუისთან ერთად“.

## ბიოგრაფია 
ლუი ანდერსონი დაიბადა სენტ-პოლში (მინესოტა) და იყო თერთმეტშვილიანი ოჯახის მეათე შვილი. ლუი იზრდებოდა ქალაქ მადისონში (უისკონსინი). 1989 წელს დაქორწინდა თავის სკოლის მეგობარზე, მაგრამ ეს ქორწინება სულ 4 კვირა გაგრძელდა.

2022 წლის 18 იანვარს ლას-ვეგასის საავადმყოფოში მოათავსეს დიფუზური B-უჯრედოვანი ლიმფომის (კიბოს ერთ-ერთი სახეობის) დიაგნოზით. გარდაიცვალა 21 იანვარის, 68 წლის ასაკში.

## კარიერა 
ლუი ანდერსონი XX საუკუნის 80-იანი წლებიდან ჩნდებოდა ამერიკულ კომედიურ შოუებში. მისი გამოსვლები დიდი პოპულარობით სარგებლობა სტენდაპის სტილის იუმორის მოყვარულთა შორის.

1986 წელს ბრონსონ პინჩოტთან ერთად მონაწილეობა მიიღო სერიალ „Perfect Strangers“-ის საპილოტე გამოშვებაში, რომელიც გადაიღეს სატელევიზიო ქსელისთვის „ABC“. შემდგომში ანდერსონი მარკ ლინ-ბეიკერმა ჩაანაცვლა.

1995 წელს ანდერსონმა „Fox“-ისთვის შექმნა ანიმაციური სერიალი „ცხოვრება ლუისთან ერთად“, რომელიც გადაიცემოდა შაბათობით დილის ეთერში. სერიალი დაფუძნებულია ლუი ანდერსონის ბავშვობის მოგონებებზე, 10 და-ძმასთან, გულკეთილ დედასთან და მოუხეშო ხასიათის, მაგრამ არანაკლებ გულკეთილ მამასთან ერთად. ანდერსონი ასევე დეტალურად იხსენებს თავის მძიმე ბავშვობას, რომელიც დაკავშირებულია მის ჭარბ წონასთან. „Fox“-ის ეთერში ტრიუმფთან ერთად სერიალმა „ცხოვრება ლუისთან ერთად“ ემის 2 ჯილდო მოიპოვა.

ლუი ანდერსონი ათწლეულების განმავლობაში მრავალ სატელევიზიო გადაცემაშიც იღებდა მონაწილეობას და ცნობილი შოუს, სახელად „Family Feud“, წამყვანიც იყო 1999-2002 წლებში. ასევე ჰქონდა საკუთარი სიტკომი. 2016 წლიდან იგი მონაწილეობდა სერიალ „Baskets“-ში, სადაც ქალის როლი ისე შთამბეჭდავად შეასრულა, რომ ემის ჯილდო დაიმსახურა.

## რესურსები ინტერნეტში
* ოფიციალური საიტი
* ვიდეო ComediansUSA-დან 
* 

## სქოლიო 
კატეგორია:დაბადებული 24 მარტი
კატეგორია:დაბადებული 1953
კატეგორია:გარდაცვლილი 21 იანვარი
კატეგორია:გარდაცვლილი 2022
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:XX საუკუნის ამერიკელი კომიკოსები
კატეგორია:XXI საუკუნის ამერიკელი კომიკოსები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:მსახიობები ანბანის მიხედვით
ალანხე

**ალანხე** () — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 2406 ადამიანს შეადგენდა.

## იხილეთ აგრეთვე
* პანამის ქალაქების სია

## რესურსები ინტერნეტში
* Población en la República por sexo, según provincia, comarca, distrito y corregimiento  *Censos de 1990 a 2010*. Instituto Nacional de Estadística y Censo (INEC). Consultado el 7 de enero de 2014.

კატეგორია:პანამის ქალაქები
კატეგორია:ჩირიკის პროვინციის დასახლებული პუნქტები
ალექსანდრე ივანიშვილი

**ალექსანდრე ივანიშვილი** (დ. 1 იანვარი, 1991) — ქართველი ფეხბურთელი, ამჟამად საჩხერის „ჩიხურას“ ნახევარმცველი.

## ტიტულები 
* საქართველოს თასი ფინალისტი (1): 2013/2014
* საქართველოს სუპერთასი გამარჯვებული: 2013/2014.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1991
კატეგორია:ქართველი ფეხბურთელები
კატეგორია:საჩხერის ჩიხურას ფეხბურთელები
კატეგორია:გაგრას ფეხბურთელები
კატეგორია:დაბადებული 1 იანვარი
ალექსანდრე
კატეგორია:ეროვნული ლიგის ფეხბურთელები
უნიის აქტი (1707)

მინი|250პქ|ხელშეკრულების ორიგინალი
**უნიის აქტი** () — საკანონმდებლო აქტი, რომელიც მიიღო ინგლისისა და შოტლანდიის პარლამენტებმა 1706-1707 წლების განმავლობაში. აქტის მიხედვით შეიქმნა ერთიანი სამოკავშირეო სახელმწიფო დიდი ბრიტანეთი.  უნიის აქტი ძალაში შევიდა 1707 წლის 1 მაისს დედოფალ ანას მმართველობის პერიოდში, ინგლისისა და შოტლანდიის პარლამენტები გაერთიანდა და ეწოდა დიდი ბრიტანეთის პარლამენტი, ამის გამო ზოგჯერ ისტორიკოსები ამ აქტს „პარლამენტების კავშირსაც“ უწოდებენ.

## რესურსები ინტერნეტში 
*Union with England Act and Union with Scotland Act – Full original text 
*Treaty of Union and the Darien Experiment 

კატეგორია:შოტლანდიის ისტორია
კატეგორია:ინგლისის ისტორია
კატეგორია:გაერთიანებული სამეფოს ისტორია
სამხრეთი ვიეტნამი

**სამხრეთი ვიეტნამი** () — ყოფილი სახელმწიფო დღევანდელი ვიეტნამის სამხრეთ ნაწილში. არსებობდა 1955–1975 წლებში. დედაქალაქი საიგონი. 

ტერმინი სამხრეთი ვიეტნამი გამოიყენება 1954 წლიდან, როდესაც ჟენევის კონფერენციის შემდეგ ქვეყანა გაიყო კომუნისტურ და არაკომუნისტურ ნაწილებად.

## რესურსები ინტერნეტში  
* The Constitution of the Republic of Vietnam 1956(archived from the original on 2009-03-25).
* HIẾN PHÁP VIỆT NAM CỘNG HOÀ 1967  
*1975: Saigon surrenders at news.bbc.co.uk.
*Timeline of NVA invasion of South Vietnam

კატეგორია:ისტორიული სახელმწიფოები
კატეგორია:ვიეტნამის ისტორია
თურქესტან-ციმბირის მაგისტრალი

250px|მინიატიურა|თურქესტა-ციმბირის მაგისტრალი ყაზახეთის სტეპში.
**თურქესტან-ციმბირის მაგისტრალი** — რკინიგზის ხაზი, შენდებოდა 1926-1931 წლებში. ერთმანეთთან დააკავშირა შუა აზია და ციმბირი. მაგისტრლის მშენებლობა პირველი ხუთწლედის ერთ-ერთი უმთავრესი სამშენებლო პროექტი იყო. 

აღნიშნული მაგისტრალის აშენების იდეა ჯერ კიდევ 1886 წელს გაჩნდა. 1896 წლის 15 ოქტომბერს ალმა-ათის საქალაქო დუმამ შექმნა კომისია, რომელიც დაადგენდა პროექტის სარგებლიანობას.  კომისიამ პროექტის მიზანშეწონილობა დაადასტურა. მათი აზრით აღნიშნული პროექტი გააძლიერებდა რუსეთის ყოფას ჩინეთის საზღვართან. გარდა ამისა გააადვილებდა ბამბის ექსპორტს ციმბირში და ხორბლის იმპორტს. 

მაგისტრალის მშენებლობა დაიწყო 1926 წელს და დასრულდა 1931 წელს. 

## რესურსები ინტერნეტში 
* Неизвестный Турксиб 

კატეგორია:ყაზახეთის რკინიგზა
კატეგორია:რუსეთის რკინიგზა
ადოლფ კნიგე

**ადოლფ კნიგე** (; დ. 16 ოქტომბერი, 1752, ბრედენბეკი — გ. 6 მაისი 1796, ბრემენი) — გერმანელი მწერალი და საიდუმლო საზოგადოებების მოღვაწე. ილუმინატების ერთ-ერთი იდეოლოგი. 1776 წელს ადამ ვაისჰაუპტთან ერთად ინგოლშტადტში (ბავარია), საიდუმლო საზოგადოება ილუმინატის ორდენი ჩამოაყალიბა.

## რესურსები ინტერნეტში  
* Biography of Knigge and links to several of Knigge's works online at Project Gutenberg-DE
* Full text of the first American edition (in English) by Peter Will (1805) of: "Über den Umgang mit Menschen" entitled: "*Practical philosophy of social life or, The art of conversing with men*"
* Full text of Knigge's "Über den Umgang mit Menschen" 
* Some of Knigge's major works, original German texts based on late 18th century editions 

## სქოლიო
კატეგორია:XVIII საუკუნის გერმანელი მწერლები
კატეგორია:გერმანელი არამხატვრული მწერლები
კატეგორია:გერმანელი მამაკაცი არამხატვრული მწერლები
კატეგორია:XVIII საუკუნის გერმანელი მამაკაცი მწერლები
კატეგორია:მწერლები ანბანის მიხედვით
Look Sharp! (როქსეტის ალბომი)

***Look Sharp!***  — შვედური პოპ-როკ დუეტ როქსეტის მეორე ალბომი, გამოსული 1988 წლის 21 ოქტომბერს. მას საერთაშორისო წარმატება ხვდა წილად.  ალბომი საერთაშორისო ჰიტად იქცა, მიაღწია რა Billboard 200-ის #23 პოზიციამდე. ჩარტებში წარმატება იქონიეს მისმა სინგლებმა  "The Look" (აშშ #1), "Listen to Your Heart" (აშშ #1), "Dressed for Success" (აშშ #14) და "Dangerous" (აშშ #2). სინგლების საერთაშორისო წარმატების გამო *Look Sharp!* მიიაჩნევა ჯგუფის შემოქმედებით გარღვევად.

## სიმღერების სია
**CD ორიგინალური გამოცემა**

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:როქსეტის ალბომები
კატეგორია:1988 წლის ალბომები
კატეგორია:EMI Records-ის ალბომები
ძიუდოს ევროპის ჩემპიონატი 2014

**ძიუდოს ევროპის ჩემპიონატი 2014** — რიგით 63-ე ევროპის ჩემპიონატი, რომელიც ჩატარდა საფრანგეთის ქალაქ მონპელიეში. შეჯიბრი მიმდინარეობდა 2014 წლის 24-27 აპრილს.

## საპრიზო ადგილები 
### კაცები 
### ქალები 
## მედლების ცხრილი 
## რესურსები ინტერნეტში 
* მონპელიე 2014. eju.net
* სატურნირო ბადეები .

2014
Joyride (როქსეტის ალბომი)

***Joyride***  — შვედური პოპ-როკ დუეტ როქსეტის მესამე ალბომი, გამოსული 1991 წლის 28 მარტს. სინგლის "It Must Have Been Love" პოპულარობისა და *Look Sharp!*-ის გაყიდვების შემდეგ ამ ჩანაწერსაც დიდი წარმატება ხვდა წილად, აშშ-ში #1 ჰიტით "Joyride".

## სიმღერების სია
**მსოფლიო გამოცემა**
გამოიცა: 1991-03-28 // EMI / 796048

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:როქსეტის ალბომები
კატეგორია:1991 წლის ალბომები
კატეგორია:EMI Records-ის ალბომები
დავით ბააზოვი

მინიატიურა|მარჯვნივ|ოჯახთან ერთად

**დავით ბააზოვი** (დ. 1883, ცხინვალი — გ. 1946, თბილისი) —  ქართველ ებრაელთა სათვისტომოს ერთ-ერთი ლიდერი, საზოგადო მოღვაწე, საქართველოში სიონისტური მოძრაობის წარმომადგენელი, რაბინი. მონაწილეობდა 1903 წელს გამართულ ბაზელის სიონისტურ კონგრესში.

## ადრეული წლები
ბააზოვი ქალაქ ცხინვალში 1883 წელს დაიბადა და პირველადი განათლებაც აქვე, ადგილობრივ სინაგოგაში მიიღო. მოგვიანებით მან სწავლა გააგრძელა სიონისტური განათლების ორ ცენტრში, სლუცკსა და ვილნიუსში, სადაც დაეუფლა ებრაულ ფილოსოფიას და რომელიმე დიდ თანამედროვე ქალაქში რაბინად დარჩენას საქართველოში დაბრუნება არჩია. უკეთეს პირობებში შრომის ნაცვლად ბააზოვმა დასავლეთ საქართველოს მაღალმთიანეთს, ქალაქ ონს მიაშურა და რაჭის პატარა დასახლებაში დაიწყო მრევლის შემოკრება, წერა-კითხვის არმცოდნე ბავშვებისთვის საბაზო სკოლის ჩამოყალიბება. ბააზოვის სახელს უკავშირდება ლაილაშის სინაგოგისადმი გამოვლენილი განსაკუთრებული ყურადღებაც. 

## პოლიტიკური მოღვაწეობა
რაბინი პოლიტიკურ ასპარეზზე მალე გამოჩნდა. უპირველეს ყოვლისა, იგი ისრაელის სახელმწიფოს ჩამოყალიბებისთვის აგორებული საერთაშორისო მოძრაობის აქტიური მონაწილე იყო. ამასთანავე, უპირისპირდებოდა ცარისტულ რეჟიმს და თანაუგრძნობდა მეფისა თუ სოციალური უსამართლობის წინააღმდეგ მებრძოლ ქართველ აქტივისტებს. იგი მთელ საქართველოში მოგზაურობდა და, შესაბამისად, მრავალ სხვადასხვა ქალაქში უცხოვრია. მაგალითად, 1918 წლისთვის ბააზოვი ახალციხეში აღმოჩნდა. პირველი მსოფლიო ომის შემდგომ პერიოდში კავკასიის ეს მაზრა დროებით დაიკავეს თურქებმა, რომლებიც ყველა მეთოდით ცდილობდნენ ადგილობრივი ქართული მოსახლეობის შევიწროებასა და დასჯას. უმძიმესი იყო ახალციხელი სომხების მდგომარეობაც, რომელთაც სამხედროები ფიზიკურ განადგურებასაც კი უქადდნენ. მათ დავით ბააზოვი ქომაგობდა.

ამავე წელს მან დაიწყო გაზეთ „ებრაელის ხმის“ გამოცემა. იგი გახდა მთავარი შტაბი, სადაც ქართველ ებრაელთა პალესტინაში დაბრუნების სამოქმედო გეგმები ისახებოდა. ამავე გამოცემის თანამშრომელთა აქტიური მხარდაჭერით მოხერხდა ბეით ქნესეთის ოქროს მარაგიდან საქართველოს დემოკრატიული რესპუბლიკის სახელმწიფო ხაზინის დახმარებაც. ქართველმა ებრაელებმა ერთ-ერთმა პირველებმა შეიტანეს სოლიდური თანხა საქართველოს პირველ ბიუჯეტში.

## საბჭოთა ეპოქა
საბჭოთა პერიოდში ბააზოვმა საკუთარი შესაძლებლობები სრულად მიმართა სასკოლო საქმის განვითარებისკენ და მთელ საქართველოში დაიწყო ზოგადსაგანმანათლებლო ებრაული სასწავლებლების ჩამოყალიბება. 

1930-იან წლებში მას შვილი დაუხვრიტეს, თავად კი ციმბირში გადაასახლეს. სიცოცხლის უკანასკნელი წლების განმავლობაში ბააზოვი კვლავ თბილისში დაბრუნდა. ის 1947 წელს გარდაიცვალა.

## რესურსები ინტერნეტში
*ბიოგრაფია 

ბააზოვი
კატეგორია:დაბადებული 1883
კატეგორია:გარდაცვლილი 1946
კატეგორია:ცხინვალში დაბადებულები
სოსო ლიპარტელიანი

|}
**სოსო ლიპარტელიანი** (დ. 3 თებერვალი, 1971, ხოფური, ლენტეხის რაიონი) — ქართველი ძიუდოისტი. ატლანტის 1996 წლის ოლიმპიური თამაშების ბრინჯაოს პრიზიორი, ევროპის ვერცხლის პრიზიორი (1993). მსოფლიოს ჩემპიონატის მესამე პრიზიორი სამბოში (1993).

სოსო ლიპარტელიანი პირველი სპორტსმენია, რომელმაც საქართველოს სახელით ოლიმპიური მედალი მოიპოვა.

სხვა მიღწევები:
* ევროპის ჩემპიონატის ვერცხლის პრიზიორი: 1993 (ათენი, საბერძნეთი)
* ევროპის ჩემპიონატის ბრინჯაოს პრიზიორი: 1996 (სანქტ-პეტერბურგი, რუსეთი; გუნდური)
* საერთაშორისო ტურნირების ჩემპიონი: თბილისი (1992, 1993), კორიდონია (1993), მოსკოვი (1995, 1997)
* საერთაშორისო ტურნირების ვიცე-ჩემპიონი: თბილისი (1997)
* საერთაშორისო ტურნირების ბრინჯაოს პრიზიორი: მოსკოვი (1993), სასარი (1993), ვარშავა (1993), თბილისი (1998)

**სოსო ლიპარტელიანის შედეგები 1996 წელს, ატლანტის ოლიმპიადა-ზე:**

* 1/16: კოლინ მორგანი (კანადა) - მოგება
* 1/8: ინ ჩულ ჩო (კორეა) - წაგება
* 1/8: ოლეგ კრეტული (მოლდოვა) - მოგება
* 1/4: ვლადიმირ შმაკოვი (უზბეკეთი) - მოგება
* 1/2: ფლავიო ვიანა დე ულოა კანტუ (ბრაზილია) - მოგება
* III: შტეფან დოტი (გერმანია) - მოგება

## რესურსები ინტერნეტში 
* სოსო ლიპარტელიანი — საქართველოს ეროვნული ოლიმპიური კომიტეტი
* Soso Liparteliani — judoinside.
* სოსო ლიპარტელიანი  — ქართული სპორტი

## სქოლიო
კატეგორია:ქართველი ძიუდოისტები
კატეგორია:დაბადებული 1971
კატეგორია:დაბადებული 3 თებერვალი
კატეგორია:ქართველი ოლიმპიური პრიზიორები
კატეგორია:ცოცხალი ადამიანები
გიორგი თენაძე

|}
**გიორგი თენაძე** (დ. 24 მაისი, 1962, გორი) — ქართველი ძიუდოისტი. სეულის 1988 წლის ოლიმპიური თამაშების ბრინჯაოს პრიზიორი, ასევე მსოფლიოსა და ევროპის ბრინჯაოს პრიზიორი (1989). მსოფლიო უნივერსიადის ჩემპიონი (1985) და მესამე პრიზიორი (1984), ევროპის თასის მფლობელი (1986), საბჭოთა კავშირის 3-გზის ჩემპიონი (1986, 1989, 1990). საერთაშორისო კლასის სპორტის ოსტატი.

ამჟამად, საქართველოს ქალ ძიუდოისტთა ნაკრების მთავარი მწვრთნელი.

გიორგი თენაძის შედეგები 1988 წელს, სეულის ოლიმპიადაზე:

1/32: ფრედი ტორესი (სალვადორი) - მოგება

1/16: განგაბაჰადურ ნაგოლი (ნეპალი) - მოგება

1/8: ტოსიჰიკო კოგა (იაპონია) - მოგება

1/4: სტიუარტ ბრაიანი (დიდი ბრიტანეთი) - მოგება

1/2: მარკ ალექსანდრი (საფრანგეთი) - წაგება

III: ბერტალან ჰაიტოსი (უნგრეთი) - მოგება

## რესურსები ინტერნეტში 
* გიორგი თენაძე — საქართველოს ეროვნული ოლიმპიური კომიტეტი.
* Georgy Tenadze — judoinside.
* გიორგი თენაძე — ქართული სპორტი.

   
კატეგორია:ქართველი ძიუდოისტები
კატეგორია:დაბადებული 1962
კატეგორია:გორში დაბადებულები
კატეგორია:დაბადებული 24 მაისი
კატეგორია:ქართველი ოლიმპიური პრიზიორები
კატეგორია:საბჭოთა კავშირის სპორტის დამსახურებული ოსტატები
კატეგორია:ცოცხალი ადამიანები
ივანიშვილი

საკუთარი სახელი **ივანიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ივანიშვილი — ფეხბურთელი
* ბერა ივანიშვილი — მომღერალი
* ბიძინა ივანიშვილი — ბიზნესმენი, მეცენატი, პოლიტიკოსი
* გიორგი ივანიშვილი — ფეხბურთელი
* მარიამ ივანიშვილი-დემურია — პედაგოგი, მწერალი

კატეგორია:ქართული გვარები
სერო-პუნტა (ჩირიკი)

**სერო-პუნტა** () — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 16 513 ადამიანს შეადგენდა.

## იხილეთ აგრეთვე
* პანამის ქალაქების სია

## რესურსები ინტერნეტში
* Población en la República por sexo, según provincia, comarca, distrito y corregimiento  *Censos de 1990 a 2010*. Instituto Nacional de Estadística y Censo (INEC). Consultado el 7 de enero de 2014.

კატეგორია:პანამის ქალაქები
კატეგორია:ჩირიკის პროვინციის დასახლებული პუნქტები
ნახევარკუნძულის ომი

**ნახევარკუნძულის ომი** — ნაპოლეონის ომების შემადგენელი შეიარაღებული კონფლიქტი პირენეს ნახევარკუნძულზე, რომელშიც ნაპოლეონის იმპერია იბრძოდა ესპანეთის, პორტუგალიისა და ინგლისის წინააღმდეგ. ესპანეთში ომი დაიწყო 1808 წლის 2 მაისს მადრიდის აჯანყებით, რომელიც საფრანგეთის არმიამ სასტიკად ჩაახშო. 

## რესურსები ინტერნეტში 
* Война на Пиренейском полуострове 1807—1814 гг. — Грегори Фримонт-Барнс

## სქოლიო
კატეგორია:ნაპოლეონის ომები
კატეგორია:ესპანეთის ისტორია
კატეგორია:საფრანგეთის ისტორია
მერი ნაკაშიძე

**მერი ნაზარის ასული ნაკაშიძე** (დ. 14 აპრილი  [ ძვ. სტ. 1 აპრილი] 1914, სიღნაღი — გ. 27 ივლისი 1986, თბილისი) — ქართველი მომღერალი (ლირიკულ–კოლორატურული სოპრანო). საქართველოს სსრ სახალხო არტისტი (1955).

1936 წელს დაამთავრა თბილისის კონსერვატორია (პროფ. ი. ბახუტაშვილი-შულგინას კლასი). 1935–1960 წლებში თბილისის ზაქარია ფალიაშვილის სახელობის ოპერისა და ბალეტის თეატრის სოლისტი. ფაქიზი, ლამაზი ხმისა და შესანიშნავი სცენური გარეგნობის მქონე მსახიობმა შექმნა მრავალი საინტერესო ვოკალურ-სცენური სახე, რომელთაგან ნატიფი ლირიზმითა და პოეტურობით გამოირჩევა: მარო (ზაქარია ფალიაშვილის „დაისი“), ქეთო (ვიქტორ დოლიძის „ქეთო და კოტე“), ცირა (მელიტონ ბალანჩივაძის „დარეჯან ცბიერი“), მზია, ბულბული (აკაკი ანდრიაშვილის „კაკო ყაჩაღი“, „ჩხიკვთა ქორწილი“), ლატავრა (ზ. ფალიაშვილის „ლატავრა“), ლაკმე (დელიბის „ლაკმე“), ვიოლეტა, ჯილდა (ჯუზეპე ვერდის „ტრავიატა“, „რიგოლეტო“), მარფა (ნიკოლოზ რიმსკი-კორსაკოვის „მეფის საცოლე“), როზინა (ჯოაკინო როსინის „სევილიელი დალაქი“) და სხვა. ეწეოდა ნაყოფიერ საკონცერტო მოღვაწობას, გასტროლებს მართავდა სსრკ ქალაქებში, იყო პოლონეთში, გდრ-ში. დიდი ოსტატობოთ ასრულებდა ე. ბრუსილოვსკის „ორ მერცხალს“, შტრაუსის „ვალსს“ (ვენის ტყის ზღაპარი), უკრაინულ ხალხურ სიმღერას „სოლოვეიკოს“ და სხვა. ვოკალისტთა რესპუბლიკური (1951) და საკავშირო (1957) კონკურსების ლაურეატი. დაჯილდოებულია შრომის წითელი დროშისა და საპატიო ნიშნის ორდენებით.

## ლიტერატურა 
კატეგორია:ქართველი მომღერლები
კატეგორია:დაბადებული 14 აპრილი
კატეგორია:დაბადებული 1914
კატეგორია:გარდაცვლილი 27 ივლისი
კატეგორია:გარდაცვლილი 1986
კატეგორია:სიღნაღში დაბადებულები
კატეგორია:საქართველოს სსრ-ის სახალხო არტისტები
მადრიდის აჯანყება

**მადრიდის აჯანყება** () — მადრიდის მოსახლეობის აჯანყება საფრანგეთის იმპერატორ ნაპოლეონ I-ის მიერ ქალაქის ოკუპაციის წინააღმდეგ. აჯანყებით დაიწყო ომი ესპანეთის დამოუკიდებლობისათვის.  

ნაპოლეონმა ქალაქის ოკუპაცია მოახდინა 1808 წლის 23 მარტს. ესპანეთის მეფე კარლ IV იძულებული გახდა გადამდგარიყო თავისი შვილის, ფერდინანდ VII-ის სასარგებლოდ. თუმცა ნაპოლეონმა ორივე შეიტყუა საფრანგეთის ტერიტორიაზე და დააპატიმრა ქალაქ ბაიონაში. აღნიშნულმა ფაქტმა გამოიწვია აჯანყება მადრიდში, რომელიც სასტიკად ჩაახშო იოაჰიმ მიურატიმ. ესპანეთის მეფედ ნაპოლეონის ძმის, ჟოზეფის გამოცხადებამ მთელ ქვეყანაში მღელვარება გამოიწვია.

## რესურსები ინტერნეტში 
* A Spanish language account of the events
* Napoleon and the Spanish imbroglio
* Napoleon's Total War 

## სქოლიო 
კატეგორია:ნაპოლეონის ომების ბრძოლები
კატეგორია:ესპანეთის ისტორია
კატეგორია:ნაპოლეონის ომები
კატეგორია:1808
კატეგორია:1808 წლის ბრძოლები
ჰვანადალსჰნუკური

**ჰვანადალსჰნუკური** () — კარლინგი სამხრეთ ისლანდიაში. სიმაღლე 2109.6 მ. ისლანდიის უმაღლესი წერტილი. 2005 წელს განხორციელდა მწვერვალის სიმაღლის ოფიციალური გაზომვა, რის შედეგადაც დადგინდა მისი ამჟამინდელი სიმაღლე (ადრე მწვერვალის სიმაღლე 2119 მ-ით განისაზღვრებოდა). ჰვანადალსჰნუკური მოქცეულია სკაფტაფელის ეროვნული პარკის ტერიტორიაზე. დაფარულია მუდმივი თოვლითა და მყინვარებით.

## რესურსები ინტერნეტში 
* ჰვანადალსჰნუკური — ინფორმაცია 

კატეგორია:ისლანდიის მთები
დავით სალდაძე

**დავით თენგიზის ძე სალდაძე** (დ. 15 თებერვალი, 1978) — უზბეკეთში მოღვაწე ქართველი მოჭიდავე. საერთაშორისო ასპარეზზე გამოდიოდა უზბეკეთისა და უკრაინის სახელით.

## რესურსები ინტერნეტში
*sports-reference.com 

კატეგორია:ქართველები უზბეკეთში
კატეგორია:დაბადებული 1978
კატეგორია:დაბადებული 15 თებერვალი
კატეგორია:ცოცხალი ადამიანები
ანტოლინ-დელ-კამპოს მუნიციპალიტეტი

**ანტოლინ-დელ-კამპოს მუნიციპალიტეტი** — მუნიციპალიტეტი ვენესუელაში, ნუევა-ესპარტას შტატში, წარმოადგენს ნუევა-ესპარტას შტატის 11 მუნიციპალიტეტიდან ერთ-ერთს. დედაქალაქია ლა-პლასა-დე-პარაგუაჩი, ფართობი 66 კმ². ვენესუელის ეროვნული სტატისტიკის ინსტიტუტის 2001 წლის მოსახლეობის აღწერის მიხედვით ანტოლინ-დელ-კამპოს მუნიციპალიტეტიში ცხოვრობდა 20 325 ადამიანი. მოსახლეობის სიმჭიდროვე შეადგენს 308,0 ადამიანს 1 კვადრატულ კილომეტრზე.

## იხილეთ აგრეთვე
* ვენესუელის მუნიციპალიტეტები
* ნუევა-ესპარტა

კატეგორია:ნუევა-ესპარტას შტატის მუნიციპალიტეტები
ვერნერ ჰერცოგი

**ვერნერ ჰერცოგი** (; დ. 5 სექტემბერი, 1942, მიუნხენი) — გერმანელი კინორეჟისორი, სცენარისტი, პროდიუსერი და მსახიობი, აგრეთვე ოპერის რეჟისორი. ახალი გერმანული კინემატოგრაფის ერთ-ერთი თვალსაჩინო წარმომადგენელი რაინერ ვერნერ ფასბინდერთან, ვიმ ვენდერსთან და ფოლკერ შლონდორფთან ერთად.

## ფილმოგრაფია
*1972 - აგირე, ღვთის რისხვა *(Aguirre, the Wrath of God)*
*1974 - ყველა თავისთვის და ღმერთი ყველას წინააღმდეგ *(Jeder für sich und Gott gegen alle)* 
*1979 - ნოსფერატუ: ვამპირი *(Nosferatu the Vampyre)*
*1982 - ფიცკარალდო *(Fitzcarraldo)*
*1987 - მწვანე კობრა *(Cobra Verde)*
*2015 - უდაბნოს დედოფალი *(Queen of the Desert)*

## რესურსები ინტერნეტში
* 
*

კატეგორია:გერმანელი კინორეჟისორები
კატეგორია:დაბადებული 5 სექტემბერი
კატეგორია:დაბადებული 1942
კატეგორია:მსახიობები ანბანის მიხედვით
კატეგორია:ცოცხალი ადამიანები
ურაშა

**ურაშა** () — მრავალწლოვან ბალახოვან მცენარეთა გვარი ვარდისებრთა ოჯახისა. 

მისი 30 სახეობა გავრცელებულია ხმელთაშუაზღვისპირეთში, ევროპაში, წინა და შუა აზიაში; საქართველოში მხოლოდ 1 სახეობა () იზრდება; გვხვდება მშრალ ფერდობებზე, მდელოებზე, ქვაღორღიან და თიხნარ ნაზვავებზე, ტყის პირებზე, ბუჩქნარებს შორის მთის ზედა სარტყლამდე.

## ლიტერატურა
კატეგორია:ვარდისებრნი
დეიან სავიჩევიჩი

დეიან სავიჩევიჩი (, ) —.ყოფილი მონტენეგროელი ფეხბურთელი, 2004 წლიდან მონტენეგროს ფეხბურთის ფედერაციის პრეზიდენტი.

სავიჩევიჩი იყო ცრვენა ზვეზდას ლეგენდარული გუნდის წევრი, რომელმაც 1990–91 წლების სეზონში ევროპის ჩემპიონთა თასი მოიგო. 1992 წლიდან ის გადავიდა იტალიურ საფეხბურთო კლუბ მილანში, სადაც სამჯერ მოიგო სერია A და 1993–94 წლების უეფა-ს ჩემპიონთა ლიგა.

დეიანი სანაკრებო დონეზე სერბეთის და ჩერნოგორის ეროვნული გუნდის ღირსებას იცავდა და ორჯერ იასპარეზა ფიფა-ს მსოფლიო ჩემპიონატზე, 1990 და 1998 წლებში.

აქტიური საფეხბურთო კარიერის დასრულების შემდეგ თავკაცობდა სერბეთის და ჩერნოგორიის ეროვნული ნაკრებს, 2001–2003 წლებში, რის შემდეგაც ადმინისტრაციულ სფეროში განაგრძო მოღვაწეობა და 2004 წლიდან მონტენეგროს ახლადშექმნილ ფეხბურთის ფედერაციას ჩაუდგა სათავეში.

## რესურსები ინტერნეტში
*დეიან სავიჩევიჩის შიდა გოლების სტატისტიკა 
*

კატეგორია:მონტენეგროელი ფეხბურთელები
კატეგორია:დაბადებული 1966
კატეგორია:ცრვენა ზვეზდას ფეხბურთელები
კატეგორია:მილანის ფეხბურთელები
კატეგორია:ვენის რაპიდის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
საფრანგეთის პირველი იმპერია

**საფრანგეთის პირველი იმპერია** () — ნაპოლეონ ბონაპარტის იმპერიის ეპოქა საფრანგეთში.

1804 წლიდან საფრანგეთის ისტორიაში სრულიად ახალი ეტაპი იწყება.18 მაისს საფრანგეთის პირველმა კონსულმა ნაპოლეონ ბონაპარტმა თავი იმპერატორად გამოაცხადა, ხოლო 2 დეკემბერს მისი იმპერატორად კურთხევის ცერემონია გაიმართა. მისი მმართველობის პერიოდი, მცირე შესვენებებით სავსე იყო  უამრავი ბრძოლებით. აღნიშნული ბრძოლები თავდაპირველად საფრანგეთისთვის სასარგებლო შედეგებით მთავრდებოდა, თუმცა იყო არასასიამოვნო მომენტებიც (ტრაფალგარის ბრძოლა, ლაიფციგის ბრძოლა). საფრანგეთმა თავისი ხელისუფლება და გავლენა თითქმის მთელ ევროპაზე გაავრცელა. აღმავლობას განიცდიდა ფრანგული კულტურაც. საფრანგეთის ფართობი 1790 წლიდან 1810 წლამდე ერთნახევარჯერ გაიზარდა. 

რუსეთში განცდილი მარცხი ნაპოლეონის იმპერიის დაშლის დასაწყისი გახდა. მის წინააღმდეგ დაირაზმნენ ევროპის ქვეყნები. 1813 წლის ოქტომბერში ლაიფციგთან ნაპოლეონის არმიის ნარჩენებს ბრძოლა მოუხდათ მოკავშირეებთან რუსეთის, პრუსიის, ავსტრიის, შვედეთის არმიებთან (ე. წ. ხალხთა ბრძოლა), სადაც ფრანგები დამარცხდნენ. მოკავშირეები 1814 წელს პარიზში შევიდნენ. ნაპოლეონი გადადგა. იგი ხმელთაშუა ზღვის კუნძულ ელბაზე გადაასახლეს. პარიზში ბურბონები და რევოლუციის დროს გაქცეული არისტოკრატები დაბრუნდნენ.

საფრანგეთის მოსახლეობა ვერ ეგუებოდა ძველი რეჟიმის აღდგენას. ნაპოლეონმა ისარგებლა მოსახლეობის უკმაყოფილებით და ყველასთვის მოულოდნელად საფრანგეთში დაბრუნდა. ნაპოლეონის მმართველობის ბოლო თვეებს „ასი დღე“ უწოდეს. მოკავშირეებმა ომი განაახლეს. 1815 წლის 18 ივნისს, ბელგიის ახლოს, სოფელ ვატერლოოსთან ნაპოლეონი თავის უკანასკნელ ბრძოლაში დამარცხდა. საფრანგეთის პირველი იმპერია, რომელმაც  ოფიციალურად 1815 წლის 7 ივლისამდე იარსება, დასრულდა.

## რუკები

ფაილი:France Departement 1801.svg|საფრანგეთის იმპერიის დეპარტამენტები კონსულობის დროს (1801)
ფაილი:France L-2 (1812)-fr.svg|საფრანგეთის დეპარტამენტები 1812 წელს
ფაილი:Carte de l'Empire Français 1812.jpg|საფანგეთის პირველი იმპერიის 1812 წლის რუკა, ესპანეთის, იტალიის, ნეაპოლის სამეფოებთან, რაინის კავშირთან და ილირიის პროვინციებთან ერთად
ფაილი:Europe 1812 map en.png|ევროპა 1812 წელს, საფრანგეთის იმპერიის პიკში, რუსეთში შეჭრამდე

## რესურსები ინტერნეტში
* Napoleon, His Armies and Battles 
* First Empire Magazine Covering the History, Battles and Uniforms of Napoleonic era

*
კატეგორია:საფრანგეთის ისტორია
ურბანი

**ურბანი** შეიძლება ნიშნავდეს:

## რომის პაპები
*ურბან I — რომის პაპი
*ურბან II — რომის პაპი
*ურბან III — რომის პაპი
*ურბან IV — რომის პაპი
*ურბან V — რომის პაპი
*ურბან VI —რომის პაპი
*ურბან VII — რომის პაპი
*ურბან VIII  — რომის პაპი

## სხვა
*კარლ ურბანი  (Karl-Heinz Urban) — ახალზელანდიელი მსახიობი
*რენე ურბანი (Urbany) — ლუქსემბურგელი პოლიტიკოსი
გიორგი შკინინი

**გიორგი შკინინი** (დ. 7 მარტი, 1983, თბილისი) — საქართველოს ეროვნულ ნაკრებისა და რუსეთის სარაგბო კლუბ მეტალურგის მოთამაშე ქართველი მორაგბე. მისი დებიუტი საქართველოს ნაკრების შემადგენლობაში შედგა 2004 წელს. სულ ნაკრებში ნათამაშები აქვს 38 მატჩი და მეტოქის ჩათვლის მოედანში შეტანილი აქვს 6 ლელო (30 ქულა). აგრეთვე არის საქართველოს მორაგბეთა ეროვნული შვიდკაცა ნაკრების წევრი. 2007 წლის რაგბის მსოფლიო ჩემპიონატზე ირლანდიის მორაგბეთა ეროვნული ნაკრების წინააღმდეგ გამართულ ჯგუფური ეტაპის მატჩში ქართველების ლელო მის ანგარიშზეა (საბოლოო ანგარიში 14-10).

## რესურსები ინტერნეტში 
* 

კატეგორია:ქართველი მორაგბეები
კატეგორია:დაბადებული 1983
კატეგორია:ცოცხალი ადამიანები
ალექსა ჩანგი

**ალექსა ჩანგი** ( დ. 5 ნოემბერი, 1983) — ინგლისელი ტელეწამყვანი, მოდელი და ბრიტანული Vogue-ის დამხმარე რედაქტორი. 16 წლიდან ეწევა სამოდელო საქმიანობას. კარიერის დასაწყისში მუშაობდა ისეთ კომპანიებთან, როგორებიც არიან „ფანტა“, „სონი ერიქსონი“, „ტამპაქსი“. ოთხი წლის შემდეგ დაანება მოდელობას თავი და კურსი აიღო მოდის ჟურნალისტიკისკენ. მიუხედავად იმისა, რომ უფრო მეტად მოდური გადაცემა მიჰყავდა 2009 წელს მიიღო ვივიენ ვესტვუდის კოლექციაში მონაწილეობა. 

## ბიოგრაფია 
2010 წელს გახდა DKNY jeans-ის სახე, 2010 წელს ასევე გახდა Lacoste-ის სახე. 2012 წელს მან მიიღო მონაწილეობა სტელა მაკარტნის შოუში ლონდონის ფეშენ ვიქზე. 2009 წელს ჩანგი Channel 4-დან გადავიდა MTV Rocks-ზე, სადაც მიჰყავდა საავტორო გადაცემა It's On with Alexa Chung, ჩანგი მუშაობდა 24 Hour Catwalk. 2012 წლიდან მიჰყავდა გაცემა Fuse news, რომელის მოულოდნელად დატოვა 2013 წლის დეკემბერში. 

ჩანგი 2007 წლის ოქტომბრიდან 2008 წლის ივნისამდე წერდა ყოველთვიურ სვეტებს ბრიტანულ ვოგში. 2009 წლის ივნისში სტატიებს წერდა კვლავ ბრიტანულ ვოგში და იყო დამხმარე რედაქტორი. მან ამ პერიოდში ჩაწერა ინტერვიუები კარლ ლაგერფელდთან და კრისტოფერ კეინთან. ჩანგის პირველი წიგნი „It“ გამოიცა 2013 წლის 5 სექტემბერს.
 
ის მუდმივად ხვდება საუკეთესოდ ჩაცმულთა სიაში, არის რეგულარული მოდელი ვოგისთვის, ელლისთვის, ჰარპერ ბაზარისთვის და ხშირად პირველ რიგებშია მოდის კვირეულების დროს. 2009 წელს „მალბერის“ მოდის სახლმა გამოუშვა ჩანთების კოლექცია სახელად „Alexa“. 2010 წლის თებერვალში ჩანგმა ითანამშრომლა J.Crew's Madewell-თან და შექმნა ქალის ხაზი. მან Madewell-თან ერთად გამოუშვა მეორე კოლექციაც 2011 წლის სექტემბერში.

ანა ვინტურმა ალექსა დაახასიათა როგორც „ფენომენალური“ და „ახალი თაობის ქეით მოსი“, შანელის დიზაინერმა კარლ კაგერფელდი ჩანგს აღწერს როგორც „ლამაზი, ჭკვიანი და თანამედროვე გოგონა“. ბრიტანულ მოდის დაჯილდოებაზე ჩანგმა 2011, 2012 და 2013 წლებში გაიმარჯვა, როგორც ბრიტანეთის სტილმა, მან ეს ნომინაცია მიიღო ხალხისგან.

ჩანგი ცხოვრობდა მოდის ფოტოგრაფ დევიდ ტიტლოუსთან, წყვილი 2006 წელს დაშორდა ერთმანეთს, ალექსას ჰქონდა მცირეხნიანი ურთიერთობა ბრიტანელ მუსიკოსთან ჯეიმზ რაიტონთან, რომელიც ამჟამაც ცნობილი ბრიტანელი მსახიობის კირა ნაიტლის მეუღლეა.

ყველაზე ხანგრძლივი ურთიერთობა ჩანგს ჰქონდა ბრიტანელ მუსიკოსთან Arctic Monkeys-ის სოლისტთან ალექს ტერნერთან, ისინი ერთმანეთს 2007 წლის აპრილში შეხვდნენ კოაჩელას ფესტივალზე, 2007 წლის ივლისში კი ურთიერთობა დაიწყეს, რომელმაც 2011 წლის ივლისამდე გასტანა. ისინი ერთად ლონდონსა და ნიუ-იორკში ცხოვრობდნენ. დაშორების მიზეზად კი გადატვირთული გრაფიკი დაასახელეს. ისინი ალექსას თქმით დღემდე საუკეთესო მეგობრები არიან. 

ტერნერთან დაშორების შემდეგ  ალექსა ჩანგმა იყიდა ბინა ნიუ-იორკში, ისტ-ვილიჯში.  

## რესურსები ინტერნეტში 
* The Internet Fashion Database

კატეგორია:ინგლისელი მოდელები
კატეგორია:დაბადებული  5 ნოემბერი
კატეგორია:დაბადებული 1983
კატეგორია:ცოცხალი ადამიანები
ბექა ღვინიაშვილი

**ბექა ღვინიაშვილი** (დ. 26 ოქტომბერი, 1995, რუისი, ახლანდ. ქარელის მუნიციპალიტეტი) — ქართველი ძიუდოისტი, მსოფლიოსა და ევროპის ჩემპიონი ჭაბუკებს შორის, ასევე მსოფლიოსა და ევროპის ჩემპიონი ახალგაზრდებს შორის. მსოფლიო ჩემპიონატის ბრინჯაოს პრიზიორი (2015, გუნდური; ასტანა, ყაზახეთი), ევროპის ჩემპიონი (2017, გუნდური; ვარშავა, პოლონეთი), ევროპის ვიცე-ჩემპიონი (2015, გუნდური; ბაქო, აზერბაიჯანი), ევროპის ჩემპიონატის ბრინჯაოს პრიზიორი (2017, ვარშავა, პოლონეთი), ევროპის თამაშების ვიცე-ჩემპიონი (2015, გუნდური; ბაქო, აზერბაიჯანი). აგრეთვე მრავალი საერთაშორისო ტურნირის მონაწილე და პრიზიორი. 2016 წლის რიო-დე-ჟანეიროს ოლიმპიადის მონაწილზე (დამარცხდა 100 კგ წონითი კატეგორიის რეპეშაჟის ნახევარფინალში).

## ძირითადი შედეგები 
## რესურსები ინტერნეტში 
* ბექა ღვინიაშვილი — judoinside.com
* ბექა ღვინიაშვილის ფეისბუქ გვერდი — Facebook.com
*ბექა ღვინიაშვილი  — ქართული სპორტი

კატეგორია:ქართველი ძიუდოისტები
კატეგორია:დაბადებული 1995
კატეგორია:დაბადებული 26 ოქტომბერი
კატეგორია:ქარელის მუნიციპალიტეტში დაბადებულები
ბექა
კატეგორია:ცოცხალი ადამიანები
ზებედა რეხვიაშვილი

|}
**ზებედა რეხვიაშვილი** (დ. 16 თებერვალი, 1991, რუსთავი) — ქართველი ძიუდოისტი. ევროპის ჩემპიონატის ბრინჯაოს პრიზიორი (2013). ევროპის გუნდური ჩემპიონატის 3-გზის გამარჯვებული საქართველოს ნაკრებთან ერთად, ასევე მსოფლიოს გუნდური ჩემპიონი.

არის საქართველოს ჩემპიონატის ვერცხლის (2015, -81 კგ) და ხუთგზის ბრინჯაოს პრიზიორი (2017, -66 კგ; 2011, 2012, 2014, -73 კგ; 2017, -81 კგ), 20 წლამდელებს შორის საქართველოს ორგზის ჩემპიონი (2008, -66კგ, 2010, -73კგ) და ბრინჯაოს პრიზიორი (2009, -73კგ).

აგრეთვე არის ჭაბუკებს შორის ევროპის ჩემპიონი (2007, -66 კგ), ახალგაზრდებს შორის მსოფლიო ჩემპიონატის ბრინჯაოს პრიზიორი (2010, -73 კგ), ახალგაზრდებს შორის ევროპის თასის ვერცხლის პრიზიორი (2009, -73 კგ), ჭაბუკებ შორის ევროპის თასის ბრინჯაოს პრიზიორი (2006, -60 კგ).

## მთავარი შედეგები 
## რესურსები ინტერნეტში 
* ზებედა რეხვიაშვილი — judoinside.com.
* ზებედა რეხვიაშვილი — ქართული სპორტის სტატისტიკა.

კატეგორია:ქართველი ძიუდოისტები
კატეგორია:დაბადებული 1991
კატეგორია:დაბადებული 16 თებერვალი
კატეგორია:რუსთავში დაბადებულები
კატეგორია:ცოცხალი ადამიანები
გიორგი ვაზაგაშვილი

|}
**გიორგი ვაზაგაშვილი** (დ. 19 აპრილი, 1974, სოფ. ფლავი, ახლანდელი გორის მუნიციპალიტეტი) — ქართველი ძიუდოისტი. 2000 წლის სიდნეის ოლიმპიური თამაშების ბრინჯაოს პრიზიორი 66 კგ წონით კატეგორიაში. ევროპის 2-გზის ჩემპიონი (1996, 1997) და მსოფლიოს ვერცხლისა (1995) და ბრინჯაოს (1993, 1997) პრიზიორი. საქართველოს წლის საუკეთესო სპორტსმენი (1995). ღირსებისა (1997) და ვახტანგ გორგასლის III ხარისხის ორდენების (2000) კავალერი.

## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 238, თბ.: პალიტრა L, 2013.

## რესურსები ინტერნეტში 
* გიორგი ვაზაგაშვილი — judoinside.com
* გიორგი ვაზაგაშვილი  — ქათული სპორტი.

კატეგორია:ქართველი ძიუდოისტები
კატეგორია:დაბადებული 1974
კატეგორია:დაბადებული 19 აპრილი
კატეგორია:ქართველი ოლიმპიური პრიზიორები
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის III ხარისხის ორდენის კავალრები
კატეგორია:გორის მუნიციპალიტეტში დაბადებულები
კატეგორია:ცოცხალი ადამიანები
ლოკალური ჰომეომორფიზმი

მათემატიკაში, კერძოდ კი  ტოპოლოგიაში, **ლოკალური ჰომეომორფიზმი**, ინტუიციურად წარმოადგენს ფუნქციას, *f*,  ტოპოლოგიურ სივრცეებს შორის, რომელიც ინახავს ლოკალურ სტრუქტურას. 

## ფორმალური განსაზღვრება
ვთქვათ *X* და *Y*  ტოპოლოგიური სივრცეებია. უწყვეტი ფუნქცია f : X \to Y\, არის ლოკალური ჰომეომორფიზმი თუ ყოველი წერტილისათვის *x* \in *X* არსებობს  *x*-ის შემცველი ღია სიმრავლე  *U* , ისეთი რომ  f(U) ღიაა  *Y*-ში და შეზღუდვა f|_U : U\to f(U)\,  ჰომეომორფიზმია.

## მაგალითები
განსაზღვრების თანახმად, ყოველი ჰომეომორფიზმი ასევე ლოკალური ჰომეომორფიზმია.

თუ *U* ღიაა *Y*-ში  ქვესივრცის ტოპოლოგის მიმართ, მაშინ ჩადგმა *i* : *U* → *Y* ლოკალური ჰომეომორფიზმია. ღიობა მნიშვნელოვანია: არაღიას ჩადგმა *Y*-ში  არასდროს არ არის ლოკალური ჰომეომორფიზმი.

ყოველი გადაფარვა ლოკალური ჰომეომორფიზმია; კერძოდ,  უნივერსალური გადაფარვა *p* : *C* &rarr; *Y*  *Y* სივრცეზე ლოკალური ჰომეომორფიზმია. ზოგჯერ შებრუნებილიც სამართლიანია: თუ *X* და *Y* ლოკალურად კომპაქტური     ტოპოლოგიური სივრცეებია და *p* : *X* → *Y* არის proper ლოკალური ჰომეომორფიზმი, მაშინ *p* გადაფარვაა.

თუ *f* : *S*1 → *S*1 არის წრეწირის დახვევა თავისთავზე *n*-ჯერ. *f* ლოკალური ჰომეომორფიზმია არანულოვანი *n*-თვის, ჰომეომორფიზმი კი მხოლოდ იმ შემთხვევაში თუ ის ბიექციაა,  *n* = 1 ან -1.

## თვისებები
ყოველი ლოკალური ჰომეომორფიზმი უწყვეტი და ღიაა ასახვაა.  ბიექციური ლოკალური ჰომეომორფიზმი ჰომეომორფიზმიცაა.

ლოკალური ჰომეომორფიზმი  *f* : *X* → *Y* ინახავს „ლოკალურ“ ტოპოლოგიურ თვისებებს: 
* *X* არის ლოკალურად ბმული მაშინ და მხოლოდ მაშინ თუ *f*(*X*) არის ასეთი.
* *X* არის ლოკალურად გზებით-ბმული მაშინ და მხოლოდ მაშინ თუ *f*(*X*) არის ასეთი.
* *X* არის ლოკალურად კომპაქტური მაშინ და მხოლოდ მაშინ თუ *f*(*X*) არის ასეთი.

თუ*f* : *X* → *Y* ლოკალური ჰომეომორფიზმია და *U* არის ღია სიმრავლე *X*-ში, მაშინ შეზღუდვა *f*|*U* ასევე ლოკალური ჰომეომორფიზმია.

თუ *f* : *X* → *Y* და *g* : *Y* → *Z* ლოკალური ჰომეომორფიზმებია, მაშინ კომპოზიცია *gf* : *X* → *Z* ასევე ლოკალური ჰომეომორფიზმია.

ლოკალური ჰომეომორფიზმები ბოლოთი *Y* ურთიერთცალსახა თანადობაშია სიმრავლურ კონებთან *Y*-ზე. მეტიც, ყოველი უწყვეტი ასახვა ბოლოთი *Y* ბუნებრივად გააჩენს ერთადერთნაირად განსაზღვრულ ლოკალურ ჰომეომორფიზმს ბოლოთი *Y*.

## სქოლიო
კატეგორია:ჰომეომორფიზმი
კატეგორია:ზოგადი ტოპოლოგია
კატეგორია:ტოპოსების თეორია
თეიმურაზ კვირკველია

**თეიმურაზ კვირკველია**  (დ. 1901 — გ. 1994) — ქართველი მომღერალი, გურული ხალხური სიმღერების შემსრულებელი, ლოტბარი.

## ბიოგრაფია
დაიბადა 1901 წელს ლიხაურის თემის სოფელ ჭანიეთში. სწავლობდა ქაქუთის სამრევლო სკოლაში, სადაც დაასრულა სამი კლასი, მაგრამ ხელმოკლეობის გამო ვერ შეძლო სწავლის გაგრძელება. ვარლამ სიმონიშვილმა შეამჩნია მისი ნიჭი და ჩარიცხა სარაიონო ეთნოგრაფიულ გუნდში. კვირკველიამ სიმონიშვილთან შეისწავლა სიმღერის ხელოვნება და 1933 წლიდან თავად იყო ჯერ მშობლიური სოფლის, ხოლო შემდეგ კი გურიანთის სასოფლო გუნდის ხელმძღვანელი.

წლების განმავლობაში კვირკველია ცხოვრობდა ბათუმში, ხელმძღვანელობდა სოფელ ლეღვის, ბათუმის ნავთობგადამამუშავებელი ქარხნის, აჭარის ეთნოგრაფიულ ანსამბლებს. 1957 წელს მიენიჭა აჭარის ასსრ ხელოვნების დამსახურებული მოღვაწის წოდება.

სიმონიშვილთან ერთად აღადგინა რამდენიმე ძველი, დავიწყებული ხალხური სიმღერა. შექმნა საკუთარი სიმღერები „თვალწარმტაცი გურია“, „ბრწყინავს მაისი“, „დაუვიწყარ მწვერვალებს“, „ოქტომბერი“ და სხვ.

## ლიტერატურა
*
## რესურსები ინტერნეტში
კატეგორია:ქართველი მომღერლები
კატეგორია:ქართველი ლოტბარები
კატეგორია:დაბადებული 1901
კატეგორია:გარდაცვლილი 1994
კატეგორია:ოზურგეთის მუნიციპალიტეტში დაბადებულები
თ
მიხეილ შავიშვილი (ლოტბარი)

**მიხეილ (მიშა) შავიშვილი**  (დ. 15 ოქტომბერი, 1920, ჭანიეთი, ოზურგეთის მაზრა — გ. 17 ივნისი, 1999) — ქართველი მომღერალი, გურული ხალხური სიმღერების შემსრულებელი, ლოტბარი, საქართველოს სსრ სახალხო არტისტი (1983).

## ბიოგრაფია
დაიბადა 1920 წლის 15 ოქტომბერს ლიხაურის თემის სოფელ ჭანიეთში. მისი სიმღერის პირველი მასწავლებელი იყო დედა, ვერა ვაშალომიძე, მეჩონგურე და მოკრიმანჭულე. მისი  დედმამიშვილებიც მომღერლები იყვნენ. და - ჟენია შემდგომში გურიაში ცნობილი მოკრიმანჭულე ქალი გახდა. 11 წლისამ ლიხაურში ალეგროზე გაიცნო ცნობილი მომღერალი-მგალობელი მღვდელი ნესტორ კონტრიძე და გახდა მისი მოწაფე. მეცხრე კლასის მოსწავლე უკვე სოფლის სკოლის გუნდს, შემდგომ კი სოფლის გუნდს ედგა სათავეში.

თხუთმეტი წლისა გახდა ვარლამ სიმონიშვილის მოსწავლე. 1936–1937 წლებში მასთან სახელმწიფო ეთნოგრაფიულ გუნდში მღეროდა. სკოლის დამთავრებისთანავე ჩააბარა ბათუმის პედაგოგიურ ინსტიტუტში ჩააბარა ფილოლიგიის ფაკულტეტზე. სწავლის პერიოდში გახდა აჭარის სიმღერისა და ცეკვის სახელმწიფო ანსამბლის სოლისტი-მოკრიმანჭულეა. ანსამბლის ლოტბარი არტემ ერქომაიშვილი იყო.

1941–1945 წლებში მონაწილეობდა დიდ სამამულო ომში. 1957 წელს ის გახდა თბილისში ანსამბლ „შვიდკაცას“ (ხელმძღვანელი ჯანსუღ კახიძე) სოლისტი. 1959 წელს ანსამბლის დაშლის შემდეგ მან მახარაძის რაიონში ჩამოაყალიბა ანსამბლი „შვიდკაცა“. 1974 წელს  შავიშვილის თაოსნობით  ჩამოყალიბდა ბავშვთა პირველი ფოლკლორული ანსამბლი „კრიმანჭული“. ამან დასაბამი მისცა რაიონებში ბავშვთა ფოლკლორული ანსამბლების შექმნას. „შვიდკაცას“ პარალელურად შავიშვილი ხელმძღვანელობდა სოფელ ქაქუთის გუნდს.

გარდაიცვალა 1999 წელს, დაკრძალულია ოზურგეთში.

## ჯილდოები და აღიარება
* 1961 — საქართველოს დამსახურებული არტისტი
* 1983 — საქართველოს სსრ სახალხო არტისტი
* 1995 — ღირსების ორდენი

## რესურსები ინტერნეტში
*მიხეილ შავიშვილის გუნდი

## სქოლიო
კატეგორია:დაბადებული 15 ოქტომბერი
კატეგორია:დაბადებული 1920
კატეგორია:გარდაცვლილი 17 ივნისი
კატეგორია:გარდაცვლილი 1999
კატეგორია:ოზურგეთის მუნიციპალიტეტში დაბადებულები
კატეგორია:ქართველი მომღერლები
კატეგორია:ქართველი ლოტბარები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
მ
ივანე სურგულაძე

**ივანე სურგულაძე** (დ. 1 ოქტომბერი, 1903, ჭანიეთი — გ. 10 ოქტომბერი, 1983) — ქართველი იურისტი, მეცნიერი, სამართლის ისტორიის მკვლევარი.

## ბიოგრაფია
დაიბადა 1903 წელს ლიხაურის თემის სოფელ ჭანიეთში. მისი მშობლები იყვნენ იულონ სურგულაძე და ატატო ლომჯარია. სწავლობდა ქაქუთის დაწყებით სკოლაში. 1928 წელს თბილისის სახელმწიფო უნივერსიტეტში დაასრულა სოციალ-ეკონომიკური ფაკულტეტი, ხოლო ასპირანტურა გაიარა ლენინგრადის იურიდიულ ინსტიტუტში. 1937-40 წლებში მუშაობდა ლენინგრადის ინსტიტუტის ფილიალში ლექტორად. 1940 წელს დაიცვა საკანდიდატო, ხოლო 1947 წელს - სადოქტორო დისერტაცია. 1942 წლიდან მუშაობდა თბილისის სახელმწიფო უნივერსიტეტში სახელმწიფოსა და სამართლის ისტორიის კათედრაზე, 1947 წლიდან იყო ამავე კათედრის გამგე, კითხულობდა ქართული სამართლის ისტორიისა და საქართველოს პოლიტიკურ მოძღვრებათა ისტორიის სასწავლო კურსებს.

სწავლობდა ქართული სამართლის ისტორიას, ძველი ქართული სახელმწიფოების სტრუქტურას, სამოხელეო წყობილებას და მის თავისებურებებს. იკვლევდა ქართულ ისტორიულ კანონმდებლობას, სასამართლო ორგანიზაციასა და პროცესს. ავტორია 200-მდე ნაშრომისა, მათ შორის 20-მდე მონოგრაფიისა. გამოსცა „ხელმწიფის კარის გარიგება“, დასტურლამალი“ (1970), იოანე ბაგრატიონის „სჯულისდება“. გამოუქვეყნებელი დარჩა შორის შვიდ ტომეული ქართული სამართლის ისტორიის შვიდტომეული. 1963 წელს მიენიჭა საქართველოს მეცნიერებათა დამსახურებული მოღვაწის წოდება.

## ბიბლიოგრაფია
*ბრძოლა მავნე ჩვეულებათა და ტრადიციათა წინააღმდეგ (ავტორი). - თბილისი, საბჭ. საქართველო, 1980. - 65გვ.
*სახელმწიფოსა და სამართლის საკითხები "ვეფხისტყაოსნის" მიხედვით (ავტორი). - თბილისი, თბილ. უნივერსიტეტი, 1977. - 261გვ.
*ნარკვევები საქართველოს სახელმწიფოსა და სამართლის ისტორიიდან (ავტორი). - თბილისი, ცოდნა, 1963. - 278გვ.
*საქართველოს სახელმწიფოსა და სამართლის ისტორიისათვის"(თბ., 1952), 

## ლიტერატურა
*

## რესურსები ინტერნეტში
*ბიოგრაფიული ლექსიკონი

კატეგორია:დაბადებული 1903
კატეგორია:გარდაცვლილი 1983
კატეგორია:ქართველი იურისტები
კატეგორია:ოზურგეთის მუნიციპალიტეტში დაბადებულები
ივანე
უილიამ ჰარტი

**უილიამ ჰარტი** (;  დ. 20 მარტი 1950, ვაშინგტონი — გ. 13 მარტი, 2022) — ამერიკელი თეატრისა და კინოს მსახიობი. არის ჯულიარდის სკოლის კურსდამთავრებული. მიღებული აქვს ოსკარისა და BAFTA-ს ჯილდოები.

## ფილმოგრაფია
## რესურსები ინტერნეტში
* 

კატეგორია:ამერიკელი მსახიობები
კატეგორია:დაბადებული 1950
კატეგორია:ოსკარის მფლობელი კინომსახიობები
კატეგორია:დაბადებული 20 მარტი
კატეგორია:გარდაცვლილი 13 მარტი
კატეგორია:გარდაცვლილი 2022
კატეგორია:მსახიობები ანბანის მიხედვით
კატეგორია:ვაშინგტონში დაბადებულები